Какви са традициите с великденското яйце?
**Яйцето се използва и за магии**


**Според народната вяра яйцето крие необикновена магическа сила** – то предпазва от зли демонични сили. С него се правят и развалят магии. При посрещане на булката в новия дом, свекървата пуска през пазвата й яйце, за да е плодовита.


**При смърт на мястото, където е умрял човекът, се чупи яйце,** за да не умре друг и за да не се връща душата на покойника.


Вярва се, че яйцата на някои птици притежават магическа сила. Яйцата на орела и лястовицата не се пипат, защото ще вали градушка или родителите на извършителя ще починат. С яйцата на щъркел или авлига се правят [**магии за любов**](https://sanovnik.at/%d0%bc%d0%b0%d0%b3%d0%b8%d1%8f-%d0%b7%d0%b0-%d0%bb%d1%8e%d0%b1%d0%be%d0%b2/) и забременяване.


Ако някой се разболее, яйцето е използвано като цяр.


Гадания с **миналогодишното Великденско яйце** - ако е изсъхнало и не се е развалило, всички в къщата ще са здрави – хората и животните, а урожаят ще е добър.  
Ако яйцето е развалено и почерняло, означава, че предстоят нещастия, болест, дори смърт.  
Народът обаче твърдо е вярвал, че това яйце, **снесено точно на [Велики четвъртък](https://sanovnik.at/%d0%b2%d0%b5%d0%bb%d0%b8%d0%ba%d0%b8-%d1%87%d0%b5%d1%82%d0%b2%d1%8a%d1%80%d1%82%d1%8a%d0%ba/)**, няма как да се развали!

